**Ministru kabineta noteikumu projekta “Īpašā atbalsta mehānisma repatriācijas izmaksu segšanas kārtība tūrisma operatoriem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz noteikt grantu pieejamību repatriācijas izmaksu segšanai tūrisma operatoriem, kuru darbību ietekmējusi Covid-19 izplatība (turpmāk – Projekts).  Projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, lai samazinātu koronavīrusa izraisītās slimības Covid-19 negatīvo ietekmi uz tūrisma operatoriem.  Projekts izstrādāts saskaņā ar saskaņā ar likuma  " Covid-19 infekcijas izplatības seku pārvarēšanas likums"  15. panta trešo daļu.  Noteikumu projekts izstrādāts saskaņā ar Eiropas Komisijas lēmumu par komercdarbības atbalsta saderību ar Eiropas Savienības iekšējo tirgu un saskaņā ar Eiropas Komisijas Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā *(Temporary Framework to support the economy in the context of the COVID-19 outbreak)*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 12.martā visā valsts teritorijā tika izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu"). Saistībā ar COVID-19 izplatību pasaulē un Latvijā noteikta virkne stingru ierobežojošu pasākumu. Iekļautie nosacījumi būtiski ietekmē tūrisma nozares darbību, jo īpaši starptautisko pasažieru pārvadājumu pārtraukšana, liedzot ceļošanas iespējas un starptautisku sasniedzamību, pārvietošanos pa teritoriju, tādējādi ietekmējot tūrisma nozari, faktiski samazinot saimniecisko darbību vispār vai līdz galējam minimumam. Latvijas tūrisma nozares darbība šobrīd ir pilnībā apturēta, ar to zudušas Latvijas kā tūrisma galamērķa pozīcijas Baltijas, Eiropas un arī globālā kontekstā.  Saskaņā ar starptautisko pasažieru pārvadājumu pārtraukšanu no 17. marta, tūrisma operatori veica ceļotāju repatriācijas, lai pagūtu tos atvest mājās pirms robežu slēgšanas. Kopā 6 operatori organizēja 29 reisus, uz Latviju repatriējot 2670 personas. Operatoru tiešās izmaksas, organizējot ceļotājiem repatriācijas reisus vai pērkot jaunas aviobiļetes, kopā sastāda 700 382,45 euro (orientējošais novērtējums, kas tiks precizēts saņemot no operatoriem zvērinātu revidentu apliecinātus aprēķinus), kuras radušās ārkārtas situācijas nevis tūrisma operatoru vainas dēļ.  Ievērojot augstāk minēto, ko izraisa robežšķēršosnas aizliegumi un aviācijas nozares pakalpojumu nepieejamība, Ekonomikas ministrija saskata tūrisma operatoru likviditātes riskus.  Jāņem vērā, ka tūrisma operatoriem dēļ 100% apgrozījuma krituma nav pietiekamu finanšu līdzekļu. Lielākā daļa līdzekļu jau novirzīta starptautisko saistību segšanai (sadarbības partneriem ārvalstīs – tūristu mītnes, aviokompānijām utt), kas atpakaļ naudu operatoram neatgriež, pamatojoties uz nepārvaramu varu. Patreizējā ārkārtas situācijā apdrošinātāji zaudējumus par nenotikušajiem tūrisma operatora sagatavotajiem kompleksajiem tūrisma pakalpojumiem neatlīdzina.  Tādējādi šādā ārkārtas situācijā, kad robežu slēgšanas dēļ tūrisma operatoriem nācās īsā laikā organizēt vienlaikus visu uz ārzemēm izbraukušo Latvijas tūristu repatriāciju, šie repatriācijas izdevumi būtu jāsedz no valsts budžeta.  Noteikumu projekts paredz, ka Latvijā reģistrēti un licencēti tūrisma operatori līdz 2020.gada 1.oktobrim varēs iesniegt pieteikumus Patērētāju tiesību aizsardzības centrā granta saņemšanai, lai kompensētu Covid-19 izplatības rezultātā radušās tūristu repatriācijas izmaksas.  Aptaujājot tūrisma operatorus ir atsaukušies seši, kuri informēja par savām indikatīvajām izmaksām repatriācijas nodrošināšanā 700 382,45 euro apmērā. Vienam operatoram maksimālās izmaksas nebija lielākas par 220 000 euro.  Vienlaikus skaidrojam, ka šo noteikumu mērķis ir piešķirt atbalstu dzīvotspējīgiem saimnieciskās darbības veicējiem, to likviditātes uzlabošanai, lai mazinātu apgrozāmo līdzekļu iztrūkumu, kas radās tūrisma operatoriem saistībā ar ceļotāju repatriācijas izmaksām, un palīdzēt tiem pakāpeniski atjaunot savu darbību vīrusa uzliesmojuma laikā un pēc tā. Tādējādi atsākot savu saimniecisko darbību pēc vīrusa uzliesmojuma, lai no saimnieciskās darbības ieņēmumiem segtu saistības pret klientiem.  Tūrisma likuma 1.panta 33) punkts definē, ka ceļotāja repatriācija ir ceļotāja nogādāšana atpakaļ izbraukšanas vietā vai citā vietā, par kuru līgumslēdzējas puses vienojas.  Noteikumu projekts nosaka, ka granti paredzēti Covid-19 ietekmēto saimnieciskās darbības veicēju repatriācijas izmaksu segšanai. Līdz ar to, šīs divas normas kopsakarā nosaka to, ka ar grantiem tiek kompensētas ārkārtas transporta izmaksas, kas radās nogādājot ceļotājus atpakaļ izbraukšanas vietā (Latvijā) Covid-19 izraisītā ārkārtas stāvokļa laikā no 2020.gada 12.marta (Latvijas valdība izsludināja ārkārtējo situāciju) līdz 9.jūnijam (ārkārtējās situācijas beigas).  Atbalsta programma tiks ieviesta saskaņā ar Eiropas Komisijas Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (*Temporary Framework to support the economy in the context of the COVID-19 outbreak*).  Līdz ar to, šis noteikumu projekts tika notificēts Eiropas Komisijā lēmuma pieņemšanai par noteikumu projektā ietvertā komercdarbības atbalsta saderību ar Eiropas Savienības iekšējo tirgu. 2020.gada 29.maijā tika pieņemts pozitīvs Eiropas Komisijas lēmums lietā SA.57423, un attiecīgi noteikumu projekts ir izstrādāts atbilstoši minētajā lēmumā ietvertajiem nosacījumiem.  Lai ievērotu Komisijas paziņojuma 22.a apakšpunkta nosacījumus par noteikto pagaidu ierobežota apmēra atbalsta maksimālo apjomu vienam uzņēmumam Komisijas regulas Nr.651/2014 1. pielikuma 3. panta 3. punkta izpratnē 800 000 *euro*, tūrisma operatoram (saimnieciskās darbības veicējam) būs jāiesniedz apliecinājums vienā no veidiem:   1. Ka tūrisma operators nav saņēmis un neplāno saņemt citu atbalstu, vai arī 2. Ja tūrisma operators ir saņēmis un/vai plāno saņemt citu atbalstu, tad jāsniedz informācija par šo citu atbalstu, lai varētu pārliecināties, ka visu saņemto atbalstu kopsumma nepārsniedz 800 000 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Latvijā reģistrēti, licencēti tūrisma operatori, Patērētāju tiesību aizsardzības centrs. | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar | | | | | | |
| 3. | Administratīvo izmaksu monetārs novērtējums | | Projekts šo jomu neskar | | | | | | |
| 4. | Atbilstības izmaksu monetārs novērtējums | | Projekts šo jomu neskar | | | | | | |
| 5. | Cita informācija | | Nav | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | | 2020 | | | Turpmākie trīs gadi (*euro*) | | | | | |
| 2021 | | 2022 | | 2023 | |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam | |
| 1 | | | 2 | | 3 | 4 | 5 | 6 | 7 | 8 | |
| 1. Budžeta ieņēmumi | | | 0 | | 0 | 0 | 0 | 0 | 0 | 0 | |
| 1.1. valsts pamatbudžets | | | 0 | | 0 | 0 | 0 | 0 | 0 | 0 | |
| 1.2. valsts speciālais budžets | | | 0 | | 0 | 0 | 0 | 0 | 0 | 0 | |
| 1.3. pašvaldību budžets | | | 0 | | 0 | 0 | 0 | 0 | 0 | 0 | |
| 2. Budžeta izdevumi | | | 0 | | 800 000 | 0 | 0 | 0 | 0 | 0 | |
| 2.1. valsts pamatbudžets | | | 0 | | 800 000 | 0 | 0 | 0 | 0 | 0 | |
| 2.2. valsts speciālais budžets | | | 0 | | 0 | 0 | 0 | 0 | 0 | 0 | |
| 2.3. pašvaldību budžets | | | 0 | | 0 | 0 | 0 | 0 | 0 | 0 | |
| 3. Finansiālā ietekme | | | 0 | | -800 000 | 0 | 0 | 0 | 0 | 0 | |
| 3.1. valsts pamatbudžets | | | 0 | | -800 000 | 0 | 0 | 0 | 0 | 0 | |
| 3.2. speciālais budžets | | | 0 | | 0 | 0 | 0 | 0 | 0 | 0 | |
| 3.3. pašvaldību budžets | | | 0 | | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | +800 000 | X | 0 | X | 0 | 0 | |
| 5. Precizēta finansiālā ietekme | | | X | | 0 | X | 0 | X | 0 | 0 | |
| 5.1. valsts pamatbudžets | | | 0 | 0 | 0 | 0 | |
| 5.2. speciālais budžets | | | 0 | 0 | 0 | 0 | |
| 5.3. pašvaldību budžets | | | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | Ar budžeta finansējumu 800 000 *euro* kopumā plānots izsniegt grantus orientējošo 6 tūrisma operatoriem (indikatīvās izmaksas, kas apkopotas aptaujājot tūrisma operatorus norādītas zemāk, izmaksas tiks precizētas saņemot no operatoriem zvērinātu revidentu apliecinātus aprēķinus | | | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Amata vietu skaita izmaiņas | | | Projekts šo jomu neskar. | | | | | | | | |
| 8. Cita informācija | | | Repatriācijas izmaksas tūrisma operatoriem tiks segtas no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)); * *Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem) (angliski - Temporary Framework to support the economy in the context of the COVID-19 outbreak*) (turpmāk – Komisijas paziņojums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV); 2. Komisijas paziņojums. | | |
| A | B | C | D |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *1. pielikums* | *Noteikumu projekta 3.1.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 651/2014 2.panta 24.punkts* | *Noteikumu projekta 3.2.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 651/2014 1. pielikuma 3. panta 3. punkts* | *Noteikumu projekta 4.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 22.punkta d)punkts* | *Noteikumu projekta 5.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 22.punkta b)punkts* | *Noteikumu projekta 6.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 22.punkta a)punkts* | *Noteikumu projekta 8.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 22.punkta c)punkts* | *Noteikumu projekta 16.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 651/2014 2.panta 18.punkts* | *Noteikumu projekta 16.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 22.punkta c)punkts* | *Noteikumu projekta 17.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 20.punkts* | *Noteikumu projekta 20.punkts* | *Ieviests pilnībā* | *Paredz stingrākas prasības. Atbilstoši šiem noteikumiem piešķirto atbalstu par tām pašām attiecināmajām izmaksām nedrīkst apvienot ar citu valsts atbalstu, jo saskaņā ar šiem noteikumiem jau tiek piešķirts 100% atbalsts. Līdz ar to apvienošana nav lietderīga, jo novestu pie pārmērīga atbalsta, kas pārsniedz 100% no faktiskajām izmaksām.* |
| *Komisijas paziņojuma 86.punkts* | *Noteikumu projekta 21.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 89.punkts* | *Noteikumu projekta 22.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 90.punkts* | *Noteikumu projekta 22.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 87.punkts* | *Noteikumu projekta 23.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 88.punkts* | *Noteikumu projekta 23.punkts* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 30.04.2020. krīzes vadības grupas ietvaros apspriežot noteikumu projektu ar nozares uzņēmējiem.  Noteikumos ietvertie nosacījumi ir pārrunāti ar Latvijas Tūrisma Aģentu un Operatoru Asociāciju (ALTA). |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un Patērētāju tiesību aizsardzības centra esošo funkciju, finanšu resursu un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija.  Patērētāju tiesību aizsardzības centra darbiniekiem, kuri paralēli saviem tiešajiem pienākumiem būs iesaistīti grantu pieteikumu izvērtēšanā tiks piešķirtas piemaksas par papildus virsstundu darbu, ja radīsies tāda nepieciešamība. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis

Silovs, 67013209

Gatis.Silovs@em.gov.lv